VS002167
Datum: 2001-12-28T01:00:00.000+01:00
datum_sodbe_i_stopnje: 2009-02-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice
fischer: zelo hudi primeri
odskodnina: 111.879,57 EUR (skupni znesek odškodnine), 59.983,40 EUR (glede na že izvršena izplačila zavarovalnice še dosojeni znesek)
opombe: VIII Ips 135/2010. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Nesreča v zvezi z delom - padec na poledeneli poti.

## Poškodba

Poškodba hrbtenice v vratnem in ledvenem delu - nastala je huda nevrološka slika spastične, motorične in senzorične tetrapareze zaradi poškodbe hrbtenjače in z znaki za okvaro osrednjega dela hrbtenjače; pretres možganov

## Telesne bolečine

25.500,00 EUR (od tega je zavarovalnica izplačala že tekom pravde 18.180,28 EUR) Bolečine so bile tri (3) dni hude, srednje hude dva (2) tedna, občasno kratkotrajno hude, lažje en (1) mesec.

#### Hospitalizacija

Dolgotrajna, povezana z diagnostiko in rehabilitacijo.

#### Rehabilitacija

Zdravljenje v zdravilišču, privajanje na invalidski voziček in električne pripomočke pri hoji.

#### Nevšečnosti med zdravljenjem

Večkratni sprejem takoj po poškodbi, IRS, številne RTG preiskave celotne hrbtenice, CT glave, večkratna MR preiskava celotne hrbtenice, EMG zgornjih in spodnjih okončin, številni pregledi pri specialistih, več neprijetnih uroloških preiskav in direktnih aplikacij v spolni ud, terapija proti mišičnim spazmom, bolečinam, motnajm odvajanja vode in občasno blata.

## Strah

5.007,51 EUR (od tega je zavarovalnica izplačala že tekom pravde 2.272,53 EUR) Primarnega strahu zaradi nezavesti ni utrpel. Sekundarni strah je bil - zelo intenziven zaradi ohromelosti potem, ko je prišel k zavesti in ni čutil rok in nog en (1) dan; - srednje intenziven po začetku rehabilitacije, privajanja na invalidski voziček en (1) mesec; - občasen zaradi dodatnih mišičnih krčev in bolečin med rehabilitacijo tri (3) mesece; - manjši celotno obdobje pregledov, rehabilitacije, preiskav tri (3) leta).

## Zmanjšanje življenjske aktivnosti

68.853,25 EUR ((od tega je zavarovalnica izplačala že tekom pravde 27.270,43 EUR); pri odmeri je upoštevan 25% prispevek oškodovančeve pretekle poškodbe hrbtenjače k ZŽA. Vezan je na invalidski voziček, hoja je le zelo okorna, zmore le zelo kratke razdalje z berglami in električnimi stimulatorji; oblikovala se je spastična parapareza obeh rok, bolečinski sindrom, mišični krči v spodnjih udih; omejene so splošne življenjske aktivnosti v domačem, družabnem in socialnem okolju.

#### Opis invalidnosti

Po odločbi SPIZ je invalid I.kategorije, vendar je le 40% invalidnosti posledica poškodbe pri delu; preostalih 60% invalidnosti je posledica bolezni. Po mnenju izvedenca je nesreča pri delu 75% vpliva na oškodovančevo zdravstveno stanje, po mnenju drugega izvedenca pa 80%.

## Skaženost

12.518,78 EUR (od tega je zavarovalnica izplačala že tekom pravde 4.172,93 EUR) Objektivni znaki – invalidski voziček in bergle.

---

ZOR člen 200, 203